钦定古今图书集成/明伦汇编/氏族典/第558卷 > 司马蕤
## 钦定古今图书集成/明伦汇编/氏族典/第558卷 > 司马蕤

按《晋书齐献王攸传》，“攸子蕤，字景回，出继辽东王定
国。太康初，徙封东莱王。元康中，历步兵屯骑校尉。蕤
性强暴使酒，数陵侮弟冏。冏起义兵，赵王伦收蕤及
弟北海王寔，系廷尉，当诛。伦太子中庶子祖纳上疏谏，会孙秀死，蕤等悉得免。冏拥众入洛，蕤于路迎之，
冏不即见，蕤恚曰：‘吾坐尔殆死’！”曾无友于之情。及冏
辅政，诏以蕤加大将军，领后军侍中，又从冏求开府，
冏曰：“宜且须后。”蕤益怨，密表冏专权，与左卫将军王
舆谋共废冏。事觉，免为庶人，徙上庸，后封微阳侯。永
宁初，上庸内史陈锺承冏旨害蕤，冏死，诏诛锺，复蕤，
改葬以王礼。